מכירת תקליטים

חנות [[וירג'ין מגהסטור בבריזבן, אוסטרליה בשנת 2007]]
מכירת תקליטים או מכירת מוזיקה היא מכירה של הקלטות מוזיקה (אלבומים, סינגלים או ווידאו קליפים) דרך חנויות תקליטים פיזיות או חנויות מוזיקה מקוונות .<ref></ref><ref></ref><ref></ref> שיא מכירת התקליטים הגיע ב-1999 עם 600 מיליון אנשים שרכשו בממוצע 64 דולר ברכישת תקליטים, בסך כולל של 40 מיליארד דולר.<ref></ref><ref></ref> מכירות התקליטים ממשיכות לרדת מאז תחילת המאה ה-21,<ref></ref><ref></ref> ולפיכך אמנים מסתמכים על סיבובי ההופעות שלהם.<ref></ref> עד ל-2019, מכירות התקליטים היוו פחות ממחצית ההכנסות המוזיקה המוקלטת העולמית, בעיקר בעקבות שירותי הזרמת מוזיקה.<ref></ref><ref></ref><ref></ref><ref></ref>

על פי גינס שיאי עולם, אלבומו של מייקל ג'קסון, Thriller, משנת 1982 נותר האלבום הנמכר ביותר בהיסטוריה, עם 66 מיליון עותקים שנמכרו ברחבי העולם.<ref></ref> השיר "Candle in the Wind 1997" של אלטון ג'ון הוא הסינגל הפיזי הנמכר ביותר בכל הזמנים, עם 33 מיליון עותקים שנמכרו ברחבי העולם. על אף שקשה לקבוע נתון מכירות עולמי מדויק, ההכרה הרווחת היא שהביטלס מכרו יותר תקליטים מכל אמן אחר בתולדות המוזיקה המוקלטת.<ref></ref><ref></ref><ref></ref><ref></ref>

== היסטוריה ==
לפני קיומם של אמצעי לאחסון נתונים, מכרו יצירות מוזיקליות על פרטיטורות. מצעד המוזיקה הראשון שפורסם בארצות הברית, על ידי המגזין בילבורד, היה מצעד דפי המוזיקה הנמכרים ביותר.<ref></ref> בעקבות המצאת הפונוגרף על ידי תומאס אלווה אדיסון ב-1877,<ref></ref> החלה תעשיית המוזיקה לשכור ולהקליט זמרים מבצעים שירים שנכתבו במקור על ידי מלחינים. בשל מגבלת האורך של מדיה מוקלטת, סינגל היה המהדורה המסחרית היחידה הזמינה באותה תקופה. בשנת 1900, נמכרו כ-3 מיליון מכירות בארצות הברית. תעשיית המוזיקה המשיכה לגדול, ועד 1921 הגיע שווי מכירות התקליטים בארצות הברית ל-106 מיליון דולר עם סך של 140 מיליון תקליטים שנמכרו.<ref></ref>

מכירות של אלבומי מוזיקה דווח לראשונה על ידי המגזין בילבורד ב-24 במרץ 1945.<ref name="billboard2002"></ref> באותה תקופה, אלבום מוזיקה הוגדר כקופסה המכילה קבוצה של סינגלים, כגון Glenn Miller של גלן מילר, וכן Selections from Going My Way ו-Merry Christmas של בינג קרוסבי. במאה ה-20, התחילו להופיע פורמטי הקלטה שונים, כגון אריכי-נגן, סינגלי 7 אינץ' ותקליטורים. ב-24 במרץ 1956, המגזין בילבורד הציג את בילבורד 200, מצעד האלבומים הפופולריים והנמכרים ביותר.<ref name="billboard2002" />

מכירות האלבומים בשפה האנגלית הגיעו לשיא במוזיקה הפופולרית מאמצע שנות ה-60 של המאה ה-20 ועד אמצע העשור הראשון של המאה ה-21. בתקופה זו, המכונה עידן האלבומים, אלבומי המוזיקה היו הצורה הדומנניטית של ביטוי וצריכה של מוזיקה מוקלטת.<ref>[http://www.bbc.co.uk/programmes/b01qhn70 Synopsis of "When Albums Ruled the World."] from BBC Four's The Golden Age Of The Album series. Retrieved 5 January 2014.</ref> ב-1986, Brothers in Arms של דייר סטרייטס היה אלבום המוזיקה בהיסטוריה שנמכרו ממנו למעלה ממיליון תקליטורים.<ref></ref>

באוקטובר 2005, השיר "Hollaback Girl" של גוון סטפאני היה הסינגל הראשון אי פעם שממנו נמכרו למעלה ממיליון הורדות דיגיטליות.<ref></ref> ההורדות המוזיקליות נמצאות בירידה מאז 2013, מאחר עלייתם של שירותי הזרמת מוזיקה. עד 2018, סך המכירות היו בנקודת השפל מאז שנות ה-70 של המאה ה-20, והן עדיין ממשיכות לרדת. בשנת 2020, קמעונאים גדולים בבריטניה החלו להפסיק למכור תקליטים.<ref></ref>

== שיווק ומכירה ==
חנות התקליטים דאסטי גרוב במהלך יום חנות התקליטים, אפריל 2014.]]
מלבד פרסום בתשלום במדיה המודפסת או המשודרת, השמעה ברדיו היא אחד הכלים החשובים ביותר למכירת תקליטים. מחקר שהוזמן על ידי אחת מחברות התקליטים הגדולות ביותר קבע כי: "ניתן לייחס לארבע מתוך חמש רכישות מוזיקה להשמעה ברדיו".<ref></ref>

בשנת 2007, נחנך יום חנות התקליטים .<ref name="usatoday"></ref> אירועים של יום חנות התקליטים הביאו למכירות הוויניל הגבוהות ביותר (מאז הצגת MRC Data ב-1991) בארצות הברית ב-2013,<ref></ref> ולאחוז הגבוה ביותר (מאז הצגת MRC Data ב-1991) של מכירות אלבומים פיזיים על קמעונאיים עצמאיים ב-2014.<ref></ref>

אלבומים וסינגלים יד שנייה נמכרים על ידי חנויות תקליטים, קמעונאיים עצמאיים (כגון קאש ג'נרטור , CeX וקאש קונוורטרס ),<ref></ref> וכן באתרי אינטרנט (כגון איביי, מיוזיקמאגפיי ואליבריס ).<ref></ref><ref></ref>

להלן סיכום לפי שנה (משנות ה-70 של המאה ה-20 ועד ל-2020) שניתן על ידי RIAA לפי פורמט, במיליון עותקים.<ref></ref>

== הפסד כספי ==
לפעמים, חברות התקליטים העבירו יותר מדי תקליטים לקמעונאים עם ציפיות גבוהות מדי לתגובה מסחרית, כאשר חלקן עשויות לחזור לחברות התקליטים. בינואר 2008, דווח כי למעלה ממיליון עותקים שלא נמכרו מהאלבום Rudebox של רובי ויליאמס נשלחו להריסה בסין.<ref></ref> בעלי EMI, גאי הנדס, אמר כי: "בערך 85% ממה ש-EMI מצליחה להוציא לעולם לא מרוויח, חלק בשל כסף שמושקע בחתימת להקות וחלק בשל הימורים שגויים על מספר התקליטורים שהשוק דורש לפעולות מסוימות."<ref></ref>

בשנת 2011 מכרה אמזון כ-440,000 עותקים של Born This Way של ליידי גאגא ביומיים הראשונים שלה במחיר של 99 סנט.<ref></ref> קמפיין קידום מכירות זה גרם לחברות התקליטים להפסד של למעלה מ-3 מיליון דולר.<ref></ref> בשנת 2014, האלבום Songs of Innocence של U2 יצא בחינם באייטונס, ולפיכך גרם להפסד כולל של למעלה ממיליון מכירות במחיר מלא.<ref></ref>

== ראו גם ==
* חברת תקליטים
* תעודה על מכירות
* מוזיקאים שיאני מכירות
* האלבומים הנמכרים ביותר בכל הזמנים
* השירים הנמכרים ביותר בכל הזמנים
* יחידה שקולה לאלבום

== הערות שוליים ==

קטגוריה:תעשיית המוזיקה
קטגוריה:מוזיקה מוקלטת